Държавен вестник, бр. 29, 2016 г., стр. 41

БРОЙ  29	
Д Ъ Р Ж А В Е Н  В Е С Т Н И К 	
СТР.  41  
Член 9
Двете договарящи се страни запазват пра­
вото си да определят свой собствен бюджет 
за целите на осъществяването на всяка една 
програма по този Меморандум. 
Подписан в София на 25 март 2016 г. в два 
оригинални екземпляра на английски, по един 
за всяка от страните. 
От страна на:	
От страна на:
Изпълнителна агенция	
Организация за
за насърчаване	
подкрепа на
на малките и средните	
малкия и
предприятия,	
средния бизнес,
Република България:	
Република Молдова:
Г-н Никола Стоянов,	
Г-жа Юлия Ябанджи,
заместник изпълнителен	
генерален директор
директор	
2516
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
НАРЕДБА № РД-07-1
от 4 април 2016 г.
за реда и условията за определяне на целевите 
групи по Оперативна програма за храни и/или 
основно материално подпомагане, съфинан­
сирана от Фонда за европейско подпомагане 
на най-нуждаещите се лица
Чл. 1. С тази наредба се определят условията 
и редът за идентифициране на най-нуждаещи 
се лица и семейства за подпомагане с храни по 
Оперативна програма за храни и/или основно 
материално подпомагане, съфинансирана от 
Фонда за европейско подпомагане на най-
нуждаещите се лица 2014 – 2020.
Чл. 2. Подпомагането по Оперативна про­
грама за храни и/или основно материално 
подпомагане се осъществява чрез предос­
тавяне на хранителни продукти и/или чрез 
предоставяне на топъл обяд от обществени 
трапезарии.
Чл. 3. Право на достъп до подпомагане по 
чл. 2 имат лица, семейства, домакинства или 
групи, съставени от лица, чиито ниски доходи 
и нужда от подпомагане са установени въз 
основа на обективни критерии, регламентира­
ни в Закона за социално подпомагане (ЗСП), 
Закона за закрила на детето (ЗЗД) и Закона 
за семейни помощи за деца (ЗСПД).
Чл. 4. (1) Основната целева група за пре­
доставяне на индивидуални пакети хранителни 
продукти e:
1. лица и семейства, подпомагани по На­
редба № РД-07-5 от 2008 г. за условията и реда 
за отпускане на целева помощ за отопление 
(ДВ, бр. 49 от 2008 г.), за отоплителния сезон, 
предхождащ предоставянето на помощта;
2. майки (осиновителки), които получават 
месечни помощи за отглеждане на дете до 
навършване на една година по реда на чл. 8, 
ал. 1 ЗСПД; 
3. лица и семейства, получили еднократна 
помощ за ученици, записани в първи клас по 
чл. 10а ЗСПД; 
4. лица и семейства, получили еднократ­
ни или месечни помощи, предназначени за 
превенция и реинтеграция, отглеждане на 
детето при близки и роднини и в приемни 
семейства по реда и условията на Правилника 
за прилагане на Закона за закрила на детето 
(ППЗЗД);
5. лица и семейства, инцидентно постра­
дали от бедствия и аварии при форсмажорни 
обстоятелства, подпомогнати с еднократна 
помощ по реда на чл. 16 от Правилника за 
прилагане на Закона за социално подпома­
гане (ППЗСП), въз основа на установеното 
индивидуално ниво на материално лишение. 
(2) Допълнителната целева група за подпо­
магане с хранителни продукти, на които да 
бъдат разпределяни закупени, но неразпреде­
лени и нераздадени храни, е: 
1. лица и семейства, които поради нисък 
доход или липса на доход не са в състояние да 
посрещнат свои основни жизнени потребности, 
в т. ч. и лица и семейства в тежка социална 
ситуация и с ниски доходи, които са получили 
еднократна помощ по реда на чл. 16 ППЗСП 
за задоволяване на инцидентно възникнали 
потребности; 
2. лица и/или групи от лица, ползващи 
социални услуги по реда на ППЗСП – в общ­
ността или резидентен тип;
3. лица от уязвими групи – граждани на 
трети страни, по смисъла на § 1, т. 17 от 
допълнителните разпоредби от Закона за 
убежището и бежанците. 
(3) Неразпределени и нераздадени храни, 
които са в срок на съхранение и са съхранявани 
при условията на съхранение, определени от 
производителя, могат да бъдат предоставяни 
на лицата по ал. 2 под формата на индиви­
дуално пакетирани хранителни продукти, 
индивидуални пакети хранителни продукти 
или пакети с храни. 
(4) Неразпределените и нераздадени за съ­
ответната област хранителни продукти, които 
са в срок на съхранение и са съхранявани 
при условията на съхранение, определени от 
производителя, се преразпределят на най-
нуждаещите се лица и семейства от допъл­
нителната целева група по ал. 2 в рамките 
на населените места в същата област въз 
основа на становище от директора на Регио­
налната дирекция за социално подпомагане, 
съгласувано с ръководителя на Управляващия 
орган (УО) на ОПХОМП или упълномощено 
от него лице.